עירית עמיאל

עירית עמיאל (5 במאי 1931 – 16 בפברואר 2021) הייתה סופרת, משוררת ומתרגמת ישראלית.

== ביוגרפיה ==
עמיאל נולדה בצ'נסטוחובה בשם אירנה ליברוביץ' לליאון ונטליה ליברוביץ‘, שהיו בעלי שורשים בפורטוגל וגרמניה. משפחתה חיה בפולין ברצף מן המאה ה-15, והוריה ניהלו אורח חיים חילוני-מודרני. המשפחה ניהלה חנות בדים בשם א. ליברוביץ‘ ושות’, ובית משפחתה לשעבר עדיין נושא את ראשי התיבות של ראש המשפחה אשר בנה אותו<ref></ref>. בשנת 1941 עברו לגטו הגדול, ממנו הצליחו הוריה להבריח אותה ב-27 בספטמבר 1942, טרם חיסולו. הוריה נרצחו במחנה ההשמדה טרבלינקה לאחר האקציה הגדולה שנערכה באותה שנה.

את שנות המלחמה עירית העבירה בזהות בדויה ושימוש בניירות אריים כוזבים שנרכשו על ידי אביה. היא חיה בשם אירנה קריסטינה איבנצ‘אק, תחילה בכפר באזור פונייטוב, ולאחר מכן יחד עם דודה, מריאן, בוורשה. בסוף מלחמת העולם השנייה חזרה לעיר הולדתה, שם למדה תקופה קצרה בתיכון Gimnazjum Żeński im. J. Słowacki. לאחר מפגש עם יצחק צוקרמן ובעזרת תנועת הבריחה החליטה להגר לישראל בסוף שנת 1945.

יחד עם קבוצת צעירים היא התחילה את מסעה ארצה שהתחיל בגדנסק, ועבר דרך מחנות עקורים ופליטים בגרמניה (ביבראך אן דר ריס), איטליה (טורינו) וקפריסין. בדצמבר 1947 הצליחה להגיע לישראל על התקוה (אוניית מעפילים), שעגנה בנמל חיפה. בתחילת דרכה בארץ היא התגוררה בקיבוץ בית השיטה ומשנת 1949 בקיבוץ פלמחים. שם הכירה את בעלה אליהו ”חוזי" עמיאל, איתו התחתנה בשנת 1953. לאחר מכן השתקעו ברמת גן.

בסוף שנות השבעים למדה פילולוגיה, היסטוריה והיסטוריה ספרותית באוניברסיטה הפתוחה. בין השנים 1981–1985 למדה לימודי תרגום בבית ברל והחלה בתרגום טקסטים ספרותיים מעברית לפולנית וההפך. בשנת 1993 סיימה לתרגם את מחברת השירים של אברמק קופלוביץ'. בשנת 2004 הוקלטו השירים על ידי חברי להקת קרח תשע והאלבום יצא בערב יום הזיכרון לשואה ולגבורה תשס"ה.

הופעת הבכורה הספרותית שלה התקיימה בשנת 1994 עם הוצאת אוסף שירים עבריים בספר ”מבחן בשואה". מהדורה בשפה הפולנית של אותו ספר פורסמה באותה שנה. ספר הפרוזה שלה, ”צרובים", יצא בפולין בשנת 1999, קיבל ביקורות נלהבות<ref></ref> והיה מועמד לפרס הספרות היוקרתי ניקה (Nagroda Literacka Nike)<ref></ref><ref></ref>. גם ספרה ”נוף כפול" אשר ראה אור בשנת 2008 היה מועמד לפרס היוקרתי<ref></ref>. עבודותיה פורסמו במהלך השנים באנגלית, גרמנית<ref></ref>, איטלקית<ref></ref><ref></ref>, הונגרית<ref></ref>, סינית<ref></ref>, יפנית ופורטוגזית<ref></ref>.

בשנת 2004 התפרסם בפולין אוסף משיריו של דן פגיס אשר תורגמו על ידי עמיאל. בשנת 2008 הוזמנה להשתתף ביריד הספרים של ורשה, לצד סופרים כגון חיים חפר, אלונה פרנקל ועוד. במאי 2014 ביקרה בפעם האחרונה בצ'נסטוחובה, במסגרת הפסטיבל העירוני "Aleje tu się dzieje Festival", יחד עם בתה דיתה עמיאל רביב, והלכה יחד איתה בתחנות ילדותה<ref></ref>. בנובמבר 2014 העניקה עיריית צ'נסטוחובה פרס הוקרה לעירית על פעילותה בתחום התרבות<ref></ref>. בשנת 2016 הוצג במס' מקומות בפולין מחזהו של חנוך לוין, אשכבה (מחזה), אשר תורגם על ידה<ref></ref><ref></ref>.

== הוצאות ==
===בעברית===
* מבחן בשואה, 1994, הוצאת סער
* צרובים, 2000, הוצאת כרמל
*החיים שם זמני, 2017, הוצאה עצמית

===בפולנית===
<div class="mw-content-ltr">
* Egzamin z Zagłady, 1994
* Egzamin z Zagłady, Oficyna Bibliofilów, 1994
* Nie zdążyłam, Oficyna Bibliofilów, 1998
* Tu i Tam, Wydawnictwo Apeiron, 2016
* Osmaleni, Świat Literacki, 1999
* Wdychać głęboko, Świat Literacki, 2002,
* Podwójny krajobraz, Prószyński i S-ka, 2008
* Życie – tytuł tymczasowy, Czuły Barbarzyńca Press, 2014
* Spóźniona / Delayed, Wydawnictwo Austeria, 2016
</div>

== קישורים חיצוניים ==

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:ניצולות השואה
קטגוריה:סופרות ישראליות
קטגוריה:סופרים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:ישראליות ילידות פולין
קטגוריה:ישראלים ילידי פולין
קטגוריה:פלמחים: אישים
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-2021
קטגוריה:ישראלים שנפטרו ב-2021